**DĖL ROKIŠKIO RAJONO SAVIVALDYBĖS TARYBOS 2019 METŲ RUGSĖJO 27 D. SPRENDIMO NR. TS-201 „DĖL SUTIKIMO PERIMTI VALSTYBĖS TURTĄ“ PAKEITIMO**

2020 m. balandžio 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Lietuvos Nacionalinės Martyno Mažvydo bibliotekos 2020 m. kovo 24 d. gautą raštą Nr. GD-1469 „Dėl tarybos sprendimo pataisymo“, Rokiškio rajono savivaldybės taryba

n u s p r e n d ž i a:

Pakeisti Rokiškio rajono savivaldybės tarybos 2019 m. rugsėjo 27 d. sprendimo Nr. TS-201 „Dėl sutikimo perimti valstybės turtą“ 1 punktą ir išdėstyti jį taip: „1. Sutikti perimti Rokiškio rajono savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Nacionalinės bibliotekos patikėjimo teise valdomą ilgalaikį materialųjį turtą, trumpalaikį materialųjį turtą ir nematerialųjį turtą. Perimamas turtas bus naudojamas tik Rokiškio rajono savivaldybės Juozo Keliuočio viešosios bibliotekos veiklai“.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2019 METŲ RUGSĖJO 27 D. SPRENDIMO NR. TS-201 „DĖL SUTIKIMO PERIMTI VALSTYBĖS TURTĄ“ PAKEITIMO“ AIŠKINAMASIS RAŠTAS**

2020-04-24

Rokiškis

 **Parengto sprendimo projekto tikslai ir uždaviniai.** Tikslas – iš dalies pakeisti Rokiškio rajono savivaldybės tarybos 2019-09-27 sprendimą Nr. TS-201. Uždavinys – pakeisti sprendimą papildant informacija apie priimto turtą rūšis.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 18 straipsnio 1 dalis.

 **Sprendimo projekto esmė.** Lietuvos nacionalinei Martyno Mažvydo bibliotekai reikalingas Rokiškio rajono savivaldybės tarybos sprendimo dalinis pakeitimas, kuriuo būtų pakeista informacija apie perimtą turtą tiksliai įvardijant jo rūšis. Vietoje įrašo, kad sutinkama perimti materialųjį turtą, įrašyta informacija apie ilgalaikio materialaus turto, trumpalaikio materialaus turto ir nematerialaus turto perėmimą. Sprendimas reikalingas turto perdavimo procedūroms užbaigti.

**Galimos pasekmės, priėmus siūlomą tarybos sprendimo projektą:**

* **teigiamos** – Lietuvos nacionalinei Martyno Mažvydo biblioteka užbaigs turto perdavimo įforminimo procedūrą;
* **neigiamos** – nėra.

**Kokia sprendimo nauda Rokiškio rajono gyventojams.** Neaktualu.

**Finansavimo šaltiniai ir lėšų poreikis**. Sprendimo įgyvendinimui lėšos nereikalingos.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus

vyriausioji specialistė Irena Matelienė